Hêzên Dewletê li Sûrîye 12 Kes Kuştin
Serok Obama tundûtujîya zêde ji alîyê hêzên Sûrî ve li dijî xwenîşandanên bi aştî şermezar dike.
Hêzên parastina dewletê û sêregira li ser bana îro Şemîyê teqe li xwenîşander û amadebûyên behîya qûrbanîyên tundûtujîyên dûhî heynî kir û bi kêmî 12 kes kuştine. Komelên mafên mirovan dibêjin, tundûtujî û teqeya Îro Şemîyê li Dûma û Izraa rwudan dema bi hezaran kes lihev civya bûn li behîya 75 kûştîyên roja heynî. Ajansa peyamên Associated Press radigehînit kû bi kêmî 120 kes hatine kuştin. Jimareka xwenîşanderên îro Şemîyê daxwaza dest ji kar kêşana Serok Beşar Esed dikir. Bi alîyekî dî ve 2 endamên Parlemanê Sûrî dest ji kar kêşana xwe dan wek nerazîbûnê hember tundûtujîya li dijî xwenîşanderan û kûştina medenîyan. Her li vî demî Serokê Amerîka Barak Obama tundûtujîya zêde ji alîyê hêzên Sûrî ve li dijî xwenîşandanên bi aştî şermezar kir. Piştî kûştina bi dehan xwenîşanderan li roja heynî, Serok Obama got, ew tundûtûjî hovaneye. Di daxweyanîyekê de Serok Obama got, Sreokê Sûrîya Beşar Esed daxwazên gelê Sûrî bo azadîyê piştguh xistine û li şûnê rêka bikaînana zorê daye pêş. Welatên cîhanî jî nerazîbûnên xwe yên li dijî hikûmeta Sûrî bilind dikin. Serokê Amerîka Barack Obama Sûrîye şermezar kir jibo, bi gotina wî, karanîna “tundî û tûjîya hovane”. Serok Obama birêz Esed bi wergirtina alîkarîyê ji Îranê jî tawanbar kir. Sekreterê Giştî yê Neteweyên Yekbûyî Ban Ki-moon jî bang li Sûrîyê kir ku dawî li eciqandina xwepêşandan bîne. Wezareta Derve ya Rûsyayê jî dawuyanîyek weşand û got, Surîye hîn jî hevala me ye lê divê kêûeyên heyî bi dîyalogên avaker û reforman çareser bin.